Na temelju članka 15. stavka 2. Zakona o komunalnom gospodarstvu (Narodne novine 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 41. točke 2. Statuta Grada Zagreba (Službeni glasnik Grada Zagreba 23/16 i 2/18), Gradska skupština Grada Zagreba, na \_\_\_ sjednici,\_\_\_\_\_\_\_ 2018., donijela je

**ODLUKU**

**o izmjenama i dopuni Odluke o određivanju poslova javne rasvjete koji se financiraju iz proračuna Grada Zagreba**

**Članak 1.**

U Odluci o određivanju poslova javne rasvjete koji se financiraju iz proračuna Grada Zagreba (Službeni glasnik Grada Zagreba 4/11 i 7/14) članak 4. mijenja se i glasi:

„Uvjeti za obavljanje poslova održavanja objekata i uređaja javne rasvjete su:

1. da je pravna ili fizička osoba registrirana za obavljanje poslova koji se odnose na javnu rasvjetu što dokazuje izvatkom iz sudskog odnosno obrtnog registra;

2. da je pravna ili fizička osoba financijski sposobna za obavljanje poslova što dokazuje:

-   izvornim bankovnim jamstvom za ozbiljnost ponude u iznosu 3.500.000,00 kn,

-   pismom namjere izdavatelja jamstva za dobro obavljanje posla u visini 10% vrijednosti usluga,

- financijskim izvješćem da je svake godine u prethodne tri godine ostvario prihod u visini 40.000.000,00 kn,

-   BON 2/SOL 2 izdanim od bankarskih ili drugih financijskih institucija iz kojega je vidljiva solventnost ponuditelja, odnosno da u posljednjih šest mjeseci nije bio u blokadi duže od 15 dana,

- popisom ugovora i potvrdama o dobrom izvršenju poslova izgradnje/rekonstrukcije/održavanja javne rasvjete u posljednje 3 godine u vrijednosti od najmanje 20 milijuna kuna bez PDV-a, a od toga najmanje 10 milijuna kuna bez PDV-a koji se odnose na održavanje javne rasvjete,

-   potvrdom porezne uprave da nema dugovanja po osnovi javnih davanja,

- potvrdom da nema dugovanja prema Gradu Zagrebu po bilo kojoj osnovi.

3. da je pravna ili fizička osoba tehnički i stručno sposobna za obavljanje poslova:

3.1. da ima autoljestve odnosno hidraulične platforme, i to najmanje jednu visine 30 metara, jednu visine 20 metara i tri visine od 10 do 17 metara što dokazuje uvjerenjem o ispitivanju stroja s povećanom opasnošću,

3.2. da ima jedno teretno vozilo s hidrauličnom nadogradnjom (kranom), dvije prikolice za prijevoz dugih tereta (stupova), atestirano specijalno vozilo (mjerna kola) za ispitivanje podzemnih kablova s minimalnim ispitnim istosmjernim naponom od 60kV, jedan rovokopač, 5 kombi vozila ili kamiona s duplom kabinom za prijevoz ljudi i materijala što dokazuje preslikom prometne dozvole odnosno ugovorom o leasingu, a za atestirana mjerna kola i uvjerenjem o ispitivanju,

3.3. da ima specijalne uređaje: termovizijsku kameru, ultrazvučni mjerač debljine stijenke i uređaje za ispitivanje instalacija što dokazuje umjernicama ili atestima,

3.4. da ima odgovarajuće skladište (zatvoreno skladište minimalno 200 m², otvoreno i ograđeno skladište minimalno 500 m²) što dokazuje izvatkom iz zemljišnih knjiga, ugovorom o zakupu, odnosno ugovorom o leasingu,

3.5. da ima u radnom odnosu na puno radno vrijeme najmanje jednog magistra inženjera elektrotehnike s položenim stručnim ispitom, dva stručna prvostupnika (baccalaureus) elektrotehnike s položenim stručnim ispitom, jednog magistra inženjera građevinarstva s položenim stručnim ispitom, 25 radnika SSS, VKV i KV elektrostruke osposobljenih za rad na visini (od toga 15 radnika osposobljenih za rad s hidrauličnim platformama, 15 radnika osposobljenih za siguran rad pod naponom – održavanje javne rasvjete radom pod naponom, 10 radnika s položenim stručnim ispitom za uklopničara elektroenergetskih postrojenja u industriji, 1 specijalista za brojila i 5 radnika osposobljenih za obavljanje pregleda i ispitivanja mjera zaštite na električnim mrežama i instalacijama (isti radnik može imati više različitih uvjerenja o osposobljenosti)), jednog KV vozača za rad s teretnim vozilom, jednog rukovoditelja rovokopača, dva bravara i jednog ličioca što dokazuje:

- preslikom ugovora o radu,

- svjedodžbom, odnosno diplomom o stečenom zvanju,

- potvrdom o položenom stručnom ispitu,

- uvjerenjem o zdravstvenoj sposobnosti radnika za rad na visini,

- potvrdom, uvjerenjem i slično o osposobljenosti radnika za rad s hidrauličnim platformama,

- uvjerenjem o stručnoj osposobljenosti elektromonter - specijalist za rad pod naponom na niskom naponu iz kojega je vidljivo da je program osposobljavanja uključivao i nastavnu cjelinu Održavanje javne rasvjete radom pod naponom,

- uvjerenjem o stručnoj osposobljenosti za uklopničara elektroenergetskih postrojenja u industriji,

- uvjerenjem o stručnoj osposobljenosti elektroenergetski tehničar – tehničar za brojila,

- uvjerenjem o stručnoj osposobljenosti ispitivača za obavljanje pregleda i ispitivanja mjera zaštite na električnim mrežama i instalacijama.

Uvjete magistra, odnosno stručnog specijalista ispunjavaju i osobe koje su po ranijim propisima stekle visoku stručnu spremu, odnosno višu stručnu spremu.

3.6. da je sposobna obavljati dežurstvo od 00:00 do 24:00 sata sve dane u tjednu što dokazuje izjavom o sposobnosti trajnog i kvalitetnog obavljanja poslova i dežurstva od 00:00 do 24:00 sata ovjerenom od javnog bilježnika,

3.7. da zapošljava osobu/osobe osposobljene za rad s KNX protokolom, za rad sa SIMATIC ST kontrolerima i za upravljanje te programiranje LED svjetiljaka javne rasvjete, što dokazuje certifikatom, potvrdom, uvjerenjem ili diplomom zaposlenika,

3.8. da je spremna zaposlenike osposobiti i opremiti za rad s računalnom aplikacijom za praćenje događaja u sustavu javne rasvjete što dokazuje izjavom o spremnosti osposobljavanja i opremanju ovjerenom od javnog bilježnika;

3.9. da ima implementiran sustav upravljanja okolišem što dokazuje odgovarajućim certifikatom,

3.10. da ima implementiran sustav upravljanja zdravljem i sigurnošću na radu što dokazuje odgovarajućim certifikatom,

3.11. da ima važeće rješenje ministarstva nadležnog za kulturu o ispunjavanju uvjeta za izvođenje elektroinstalacijskih radova na nepokretnom kulturnom dobru.

4. da nije kažnjavana za kaznena djela iz područja gospodarstva što dokazuje izjavom o nekažnjavanju ovjerenom od javnog bilježnika.

Isprave i dokazi o ispunjavanju uvjeta iz stavka 1. ovoga članka prilažu se u izvorniku ili ovjerenoj preslici i ne smiju biti stariji od 30 dana do dana podnošenja ponude.

**Članak 2.**

U članku 5. stavku 1. točki 3. u alineji 3. točka zarez zamjenjuje se zarezom i dodaje se alineja 4. koja glasi:

„-potvrdom da nema dugovanja prema Gradu Zagrebu po bilo kojoj osnovi;“.

U stavku 2. riječi: „30 dana od“ zamjenjuju se riječima: „30 dana do“.

**Članak 3.**

U članku 8. stavku 3. riječ: „gradonačelnika“ zamjenjuje se riječju: „gradonačelniku“.

**Članak 4.**

U članku 13. stavak 2. mijenja se i glasi:

„Ugovor se sklapa na četiri godine i sadrži sastojke propisane Zakonom o komunalnom gospodarstvu, a raskinut će se i prije isteka toga roka danom sklapanja ugovora sa osobom koja ispunjava uvjete iz projekta Energetski učinkovita obnova javne rasvjete u Zagrebu (RePubLEEc). Troškovnik priložen ponudi za obavljanje poslova javne rasvjete sastavni je dio ugovora.“.

**Članak 5.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**dr.sc. Andrija Mikulić**